سمپرتی

سمپرتی (دور حکومت:224 قبل مسیح سے 215 قبل مسیح) موریا سلطنت کا پانچواں حکمران تھا۔وہ موریا سلطنت کے تیسرے شہنشاہ اشوک کا پوتا اور کنال کا بیٹا تھا۔وہ اپنے کزن یعنی چوتھے موریا حکمران دشرتھ موریہ کے بعد حکمران بنا۔روایات کے مطابق اس نے ڈیڑھ لاکھ جین مندر( جین دیراسارز:derasars) اور 15 لاکھ جین بت بنائے۔یقین کیا جاتا ہے کہ اس نے ہر روز ایک نئے جین مندر (Jinalaya ) کی بنیاد رکھنے کی قسم کھائی اور یہ کہ جب تک وہ بنیاد نہیں رکھے گا، ناشتا یعنی نواکراشی(navakrashi ) نہیں کرے گا۔

 تخت پر دعویٰ 
وہ اشوک اعظم کا پوتا اور اشوک کی تیسری ملکہ پدماوتی (جس کا تعلق جین مت سے تھا) کے بیٹے کنال کا بیٹا تھا۔کنال کو تخت سے محروم کرنے کے لیے ایک سازش کے تحت اسے اندھا کر دیا گیا تھا۔جس کی وجہ سے ا س کی جگہ اس کے بھتیجے دشرتھ موریہ کو ملی۔کنال اوجین میں رہنے لگا۔ وہیں پر سمپرتی کی پرورش ہوئی۔ سالوں بعد سمپرتی اور کنال اشوک کے پاس گئے تاکہ کنال کا حق اسے واپس مل سکے۔ اشوک اپنے نابینا بیٹے کو تخت نہیں دینا چاہتا تھا لیکن اس نے سمپرتی سے وعدہ کر لیا کہ دشرتھ کے بعد وہی بادشاہ بنے گا۔ اس طرح دشرتھ کی وفات کے بعد تخت سمپرتی کو مل گیا۔

 حکومت 
جین مت کی کتاب Pariśiṣṭaparvan کے مطابق اس نے پاٹلی پتر اور اوجین دونوں جگہ سے حکومت کی۔جین مت کا متن ہمیں بتاتا ہے کہسوراشٹر، مہاراشٹر،آندھرا سلطنتاور میسور اشوک کی وفات کے چند سالوں میں ہی یعنی دشرتھ کے دور حکومت میں سلطنت سے الگ ہو گئے تھے لیکن سمپرتی نے انھیں دوبارہ فتح کر کے سلطنت سے جوڑا اور ان علاقوں میں راہبوں کے روپ میں اپنے جاسوس سپاہی چھوڑ دیے۔

 حوالہ جات 

زمرہ:تیسری صدی قبل مسیح کے ہندوستانی بادشاہ
زمرہ:جین بادشاہان
زمرہ:سال پیدائش غیر موجود
زمرہ:غیر موجود سال وفات
زمرہ:215 ق م کی وفیات
زمرہ:شہنشاہان موریہ
زمرہ:موریا سلطنت